# Doctor Brants Narrenschiff/(Vom Endechrist)

| « Von Falschheit und Betrug | Sebastian Brant Doctor Brants Narrenschiff | Wahrheit verschweigen » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[141r]
[141v]
Sidt ich den fürloß han gethon Von denen die mit falsch vmbgon So fynd ich noch die rechten knaben Die by dem narren schiff vmb traben
Wie sie sich / vnd sunst vil betriegen
Die heilig gschrifft krümmen / vnd byegen Die gent dem glouben erst eyn büff Vnd netzen das bapyren schyff Eyn yeder ettwas risßt dar ab
Das es dest mynder bort me hab
Ru$^o$der / vnd ryemen nymbt dar von Das es dest ee mo$^e$g vndergon / Vil sint jn jrem synn so klu$^o$g Die dunckent sich syn witzig gnu$^o$g
Das sye vß eygner vernunfft jnfall
Die heilig gschrifft vß legen all / Dar an sie fa$^e$len doch gar offt Vnd würt jr falsche ler gestrofft Dann sie vß andern gschrifften wol
(Der allenthalb die welt ist vol)
Mo$^e$chten sunst vnder richten sich Wann sie nit woltten sunderlich Gesehen syn / für ander lüt Do mit verfart das schiff zu$^o$ zyt /
Die selben man wol druncken nennt
Das sie die worheyt hant erkennt Vnd doch das selb vmbkeren gantz Do mit man sa$^e$h jrn schyn / vnd glantz / Das sint falscher propheten ler
Vor den sich hu$^e$ten heißt / der herr
[142r]
Die anders die gschrifft vmb keren Dan sie der heilig geist selb du$^o$t leren Die hand eyn falsch wog jnn der hend Vnd legen druff / als das sie wendt
Machent eyns schwa$^e$r / das ander lycht
Do mit der gloub yetz vast hyn zücht Inn mitt wir der verkerten ston / Jetz regt sich vast der scorpion Durch solch anreytzer / von denen hett
Geseyt Ezechiel der prophet
Die übertra$^e$tter des gsatz Die su$^o$chen dem endkrist syn schatz Das er hab ettwas vil entvor / Wann schyer verlouffen sint syn jor
Vnd er vil hab / die by jm ston
Vnd mitt jm jnn syn falscheyt gon / Der würt er han vil jnn der welt Wann er vß teylen würt syn gelt Vnd all syn scha$^e$tz würt fürhar bringen
Darff er nit vil mit streichen zwyngen
Das merteyl würt selbs zu$^o$ jm louffen Durch gelt würt er vil zu$^o$ jm kouffen Die helffen jm das er dann mag Die gu$^o$ten bringen alle tag /
Doch werden sie die leng nit faren
Inn würt bald brechen schiff / vnd karren Wie wol sie faren vmb vnd vmb Vnd würt die worheyt machen krumb So würt zu$^o$ letst doch worheyt bliben
Vnd würt jr falscheyt gantz vertriben
[142v]
Die yetz vmbfert jnn allem standt Ich vo$^e$rcht das schiff kum nym zu$^o$ landt Sant Peters schifflin ist jm schwangk Ich sorg gar vast den vndergangk
Die wa$^e$llen schlagen all sytt dran
Es würt vil sturm vnd plagen han Gar wenig worheyt man yetz ho$^e$rt Die heilig gschryfft würt vast verko$^e$rt Vnd ander vil yetz vß geleyt
Dann sie der munt der worheit seyt
Verzych mir recht wa$^e$n ich hie triff Der end kryst sytzt jm grossen schiff Vnd hat syn botschafft vß gesandt Falscheyt verkünt er / durch all landt
Falsch glouben / vnd vil falscher ler
Wachsen von tag zu$^o$ tag ye mer Dar zu$^o$ / du$^e$nt drucker yetz gu$^o$t stür Wann man vil bu$^o$cher würff jnns für Man brant vil vnrecht falsch dar jnn
Vil trachten alleyn vff gewynn
Von aller red sie bu$^e$cher su$^o$chen Der correctur sie wenig ru$^o$chen Vff groß bschisß vil yetz studieren Vil drucken / wenig corrigyeren
Sie lu$^o$gen übel zu$^o$ den sachen
So sie mennlin / vmb mennlin machen Sie du$^o$nt jnn selber schad / vnd schand Mancher der druckt sich vß dem land / Die mag das schiff dann nit getragen
Sie mu$^e$ssen an den narren wagen
Das eyner tu$^e$g den andern jagen
[143r]
Die zyt die kumbt / es kumbt die zyt Ich vo$^e$rcht der endkryst sy nit wyt Das man das merck / so na$^e$m man war
Vff dry ding / vnser gloub stat gar
Vff apploß / bu$^e$cher / vnd der ler / Der man yetz gantz keyns achtet mer / Die wile der gschrifft / spu$^e$rt man do by Wer merckt die vile der truckery
All bu$^e$cher synt yetz fürher bracht
Die vnser elttern ye hant gmacht Der sint so vil yetz an der zal Das sie nütz geltten vberal Vnd man jr schyer nüt achtet mer /
Des glichen ist es mit der ler /
So vil der schu$^o$len man nye fand Als man yetz hat jn allem land / Es ist schyer nyenan statt vff erd Do nit eyn hohe schu$^o$l ouch werd
Do werden ouch vil gelerter lütt
Der man doch yetz gantz achtet nütt Die kunst verachtet yederman Vnd sicht sie über die achseln an Die gelerten mu$^e$ssen sich schyer schammen
Ir ler / vnd kleyt / vnd jrs namen
Man zücht die buren yetz har für Die gelerten mu$^e$ssen hynder die thu$^e$r Man spricht schow / vmb den schluderaffen Der tüfel beschißt vnß wol mit pfaffen
Das ist eyn zeychen / das die kunst
Keyn ere me hat / keyn lieb / noch gunst
[143v]
Do mit würt ab gon bald die ler Dann kunst gespyset würt durch er / Vnd wann man jr keyn ere du$^o$t an
So werden wenig dar noch stan /
Der abbloß ist so gantz vnwa$^e$rt Das nyeman dar noch frogt noch ga$^e$rt Nyeman will me den abbloß su$^o$chen Jo mancher wolt jn jm nit flu$^o$chen
Mancher geb nit eyn pfenning vß
So jm der abbloß kumbt zu$^o$ huß Vnd würt jm dar zu$^o$ kumen doch Er reycht jnn verrer dann zu$^o$ Ach / Dar vmb es vnß glich also gat
Als denen / mit dem hymelbrot
Die woren des so gar vrtrütz Sie sprochen es wer jnn vnnütz Ir sel / vnwillen dar ab hett Vnd machten dar vß eyn gespo$^e$tt /
Als du$^o$t man mit dem abbloß ouch
Der würt veracht / durch manchen gouch / Dar vß nym ich mir eyn bericht Jetz stünd der gloub glich wie eyn liecht Wann das will gantz verfaren hyn
So gibt es erst eyn glantz / vnd schyn /
Das ich es frylich sagen mag Es nah sich vast / dem jungsten tag Sidt man das lyecht der gnad veracht So würt es bald gantz werden nacht
Des glichen vor nye würt geho$^e$rt
Das schiff den boden vast vmb ko$^e$rt